ඒඩ්ස් රෝගය වැළඳී ඇතැයි යන සැකය මත අධ්‍යාපන අයිතිය අහිමිකර ඇති ගනේමුල්ල කුඩාබොල්ලත පාසැලේ සිසුවියට තමන්ගෙන් හො ගුරුවරුන්ගෙන් කිසිදු බලපෑමක් එල්ල නොවූ බව එම පාසැලේ විදුහල්පතිවරයා පවසනවා.නමුත් පසුගිය දින කිහිපය පුරාවටම අපට පාසැලෙන් වාර්තා වුනේ මීට පරස්පර තත්ත්වයක්.ඒඩ්ස් රෝගී බියක් හේතුවෙන් ගලහිටියාව හේමමාලි මහා විද්‍යාලයට අනුබද්ධ ගනේමුල්ල කුඩාබොල්ලත ශ්‍රී සුමංගල ප්‍රාථමික පාසලේ දැරියකට සිදුවන අසාධාරණයක් පිළිබදව තොරතුරු අප පසුගිය දින කිහිපය පුරාවටම වාර්තා කලා.මෙම ගැටළුවට අධ්‍යාපන අමාත්‍යවරයාද මැදිහත්ව සිටියදී ඊයේ දිනයේදීත් එම දැරිය පාසැල තුළදී අපහසුතාවයට පත් කර ඇති බව වාර්තා වුණා.මෙම දැරියගේ අධ්‍යාපන අයිතිය වෙනුවෙන් දිගින් දිගටම එල්ලවන බාධාවන් පිළිබදව අප අද දිනයේ එම පාසැලේ විදුහල්පතිවරයාගෙන් විමසීමක් සිදුකලා.